ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 02.04.2016թ. ստացվել է բողոք:

Բողոք բերող անձ` «Էյվիսի քոնսալթինգ ընդ աուդիտ» ՍՊԸ

Պատվիրատու` «Երևանի Ջերմաէլեկտրակենտրոն» ՓԲԸ

**Գնման ընթացակարգի ծածկագիրը և առարկան`** «ԵՐՋԷԿ-ՊԸԾՁԲ-04/16» ծածկագրով պարզեցված ընթացակարգ, ֆինանսատնտեսագիտական գործունեության ստուգման աուդիտորական ծառայությունների ձեռքբերում:

**Բողոքի առարկան և պահանջը`**

1. Դադարեցնել «ԵՐՋԷԿ-ՊԸԾՁԲ-04/16» ծածկագրով պարզեցված ընթացակարգի «Երևանի Ջերմաէլեկտրակենտրոն» ՓԲԸ-ի ֆինանսա­տնտեսագիտական գործունեության ստուգման աուդիտորական ծառայությունների ձեռքբերման նպատակով ստեղծված գնահատող հանձնաժողովի` մասնակցի հայտը հրավերի պահանջներին չհամապատասսխանելու հիմքով 04.03.2016թ. թիվ 3 որոշումը:
2. «ԵՐՋԷԿ-ՊԸԾՁԲ-04/16» ծածկագրով պարզեցված ընթացակարգի «Երևանի Ջերմաէլեկտրակենտրոն» ՓԲԸ-ի ֆինանսա­տնտեսագիտական գործունեության ստուգման աուդիտորական ծառայությունների ձեռքբերման նպատակով ստեղծված գնահատող հանձնաժողովի 04.03.2016թ. թիվ 3 որոշումը համարել «Գնումների մասին» ՀՀ օրենքի նշված կետերին հակասող և որպես հետևանք դադարեցնել Ընթացակարգը չկայացած հայտարարելու մասին գնահատող հանձնաժողովի որոշումը և Ընթացակարգի հաղթող ճանաչել միակ մասնակցին` «Էյվիսի քոնսալթինգ ընդ աուդիտ» ՍՊԸ-ին:
3. Որպես հետևանք ապօրինի հայտարարել «Երևանի Ջերմաէլեկտրակենտրոն» ՓԲԸ-ի կարիքների համար ֆինանսա­տնտեսագիտական գործունեության ստուգման աուդիտորական ծառայությունների ձեռքբերման նպատակով առանց գնումների հայտարարությունը նախապես հրապարակելու «ԵՐՋԷԿ-ԲԸԱՀԾՁԲ-23/16» ծածկագրով բանակցային ընթացակարգը:

 Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**